Rīgā

Datums skatāms laika zīmogā. Nr. 3.4-1.1/2022/152N

Uz . Nr.

**Tautsaimniecības padomes ārkārtas sēdes protokols Nr.3**

*Sēde attālinātā veidā*

Rīgā, 2021.gada 15.novembrī

**Sēdi vada -**

|  |  |
| --- | --- |
| Ekonomikas ministrs | J.Vitenbergs |

# Piedalās attālināti–

|  |  |
| --- | --- |
| Latvijas Darba devēju konfederācijas ģenerāldirektore | L.Menģelsone |
| Latvijas Darba devēju konfederācijas viceprezidents | U.Biķis |
| Latvijas Darba devēju konfederācijas Finanšu un nodokļu eksperts | J.Hermanis |
| Latvijas Darba devēju konfederācijas Sociālās drošības un veselības aprūpes eksperts | P.Leiškalns |
| Latvijas Darba devēju konfederācijas ģenerāldirektores vietniece, Politikas plānošanas dokumentu eksperte | I. Kiukucāne |
| Latvijas Tirdzniecības un rūpniecības kameras valdes priekšsēdētājs | J.Endziņš |
| Latvijas Pārtikas uzņēmumu federācijas padomes priekšsēdētaja | I.Šure |
| Latvijas Viesnīcu un restorānu asociācijas izpilddirektore | S.Graikste |
| Mašīnbūves un metālapstrādes rūpniecības asociācija padomes priekšsēdētājs | **I.Eniņš** |
| Finanšu nozares asociācijas vadītāja | **S.Bajāre** |
| Latvijas Brīvo Arodsabiedrību savienības priekšsēdētājs | **E.Baldzēns** |
| Latvijas Poligrāfijas uzņēmumu asociācijas valdes priekšsēdētājs | **V. Trokša** |
| Būvniecības padomes priekšsēdētājs | G.Miķelsons |
| Latvijas Būvnieku asociācijas prezidents | N.Grīnbergs |
| Latvijas Poligrāfijas uzņēmumu asociācijas izpilddirektore | I.Bečere |
| Latvijas Tirgotāju asociācijas prezidents | **H.Danusēvičs** |
| Latvijas Investīciju attīstības aģentūras dirketora vietniece eksporta jautājumos | **I.Strupkāja** |
| Latvijas Spēļu biznesa asociācijas pārstāve | L.Batalauska |
| Latvijas Spēļu biznesa asociācijas pārstāvis | A.Vērzemnieks |
| Bērnu atrakciju un izklaižu asociācijas pārstāve | S.Mincāne |
| Latvijas Būvuzņēmēju partnerība jurists | A.Paegle |
| Ekonomikas mnistrijas valsts sekretārs | E.Valantis |
| Ekonomikas ministra biroja vadītājs | A.Butāns |
| Ekonomikas ministrijas Sabiedrisko attiecību nodaļas vadītāja | E.Urpena |
| Ekonomikas ministrijas Sabiedrisko attiecību nodaļas speciāliste | E. Rubesa -Voravko |
| Ekonomikas ministra padomniece sabiedrisko attiecību jautājumos | V.Vilistere - Lāce |
| Ekonomikas ministrijas Analītiskā dienesta vadītāja | D.Zīle |
| Ekonomikas ministrijas Analītiskā dienesta vadītāja vietnieks | J.Salmiņš |
| Ekonomikas ministrijas valsts sekretāra vietniece | Z.Liepiņa |
| Ekonomikas ministrijas valsts sekretāra vietniece | I.Beināre |
| Ekonomikas ministrijas valsts sekretāra vietnieks | R.Lapiņš |
| Ekonomikas ministrijas valsts sekretāra vietnieks | E.Šaicāns |
| Ekonomikas ministrijas Nozaru politikas departamenta direktora vietniece | D.Butāne |
| Ekonomikas ministrijas ES un ārējo ekonomisko attiecību departamenta direktore | L.Stauvere |

# Protokolē –

|  |  |
| --- | --- |
| Tautsaimniecības padomes sekretariāts | D.Freimane |

# 

Sēdi sāk plkst. 11:30.

**Darba kārtībā:**

1. Covid -19 vakcinācijas sociālekonomiskā analīze;
2. Situācija tautsaimniecības nozarēs pēc 2021.gada 15. novembra;
3. Dažādi.

**1.§**

**Covid -19 vakcinācijas sociālekonomiskā analīze**

**--------------------------------------------------------------------------------------------------**

(J.Vitenbergs, J.Salmiņš)

J.Vitenbergs informē, ka sasaucis Tautsaimniecības padomes (turpmāk tekstā – TSP) ārkārtas sēdi, lai uzklausītu padomes locekļus un uzņēmēju pārstāvošo organizāciju dalībnieku viedokļus un aktuālāko informāciju par situāciju saistībā ar Ministru kabinetalēmumu par vakcinācijas aptveri nodarbinātajiem no š.g. 15.novembra.

J.Salmiņš prezentē Covid-19 vakcinācijas sociālekonomisko analīzi (dati uz š.g. 15.novembri).

**2.§**

**Situācija tautsaimniecības nozarēs pēc 2021.gada 15. novembra**

**--------------------------------------------------------------------------------------------------**

(J.Vitenbergs, H.Danusēvičs, S.Bajāre, R.Liepiņs, G.Miķelsons, I.Šure, D.Butāne, J.Eniņš, A.Vērzemnieks, S.Mincāne, V.Trokša, S.Graikste, U.Biķis, J.Endziņš)

H.Danusēvičs informē, ka vakcinācijas aptvere tirdzniecības nozarē ir laba. Daudz neskaidru jautājumu ir par ielu tirdzniecības regulējumu, jo tā ir atļauta, bet viens organizators rīkot gadatirgu nedrīkst, kas neizslēdz iespēju ražotajiem saņemt atļauju un tirgoties. Papildus jautājums, kas tiek risināts Operatīvajā vadības grupā (turpmāk tekstā – OVG) ir veikalu darba laika pārskatīšana.

H.Danusēvičs norāda, ka kopā ar Veselības ministriju nepieciešams virzīties ar tādu regulējumu, kas paredz ekonomiski aktīviem cilvēkiem, kuri ir vakcinēti, mazināt ierobežojumus.

H.Danusēvičs aicina Ekonomikas ministriju (turpmāk tekstā – EM) kopā ar Finanšu ministriju un Latvijas Tirgotāju asociāciju organizēt sanāksmi par atbalsta instrumentiem Covid-19 krīzes laikā skartajiem mazajiem un vidējiem uzņēmumiem. Papildus jautājums ir par nodokļu nomaksu saistībā ar subsidētām algām, kuras iespējams vajadzētu atlikt līdz tam brīdim, kad uzņēmējs saņem pārskatu par to, ko Valsts ieņēmumu dienests (turpmāk tekstā – VID) ir samaksājis darba ņēmējam un tikai tad veic galējo aprēķinu.

S.Bajāre norāda, ka ir bažas par regulējumu attiecībā uz tirdzniecības centros izvietotajiem bankomātiem, jo sniegt finanšu pakalpojumus visiem iedzīvotajiem ir atļauts, bet skaidras naudas izņemšanas vietas ne vienmēr atrodas “sarkanā režīma” zonā. Nepieciešamas konkrētas vadlīnijas, kā rīkoties.

S.Bajāre min, ka finanšu sektorā bankas turpina sniegt un saņemt paskalojumus, nozare ir gatava jaunajam Ministru kabineta regulējumam.

H.Danusēvičs norāda, ka pēc šīs sanāksmes arī būs saruna ar iesaistītajām pusēm par tirdzniecības centros izvietoto bankomātu noteikumu regulējuma izpratni.

R.Liepiņs piekrīt, ka nav sakārots regulējums attiecībā uz bankomātu izvietošanu tirdzniecības centros un to pieejamību iedzīvotājiem. Jautājumā par algu subsīdijām, tā pat, kā VID izstrādājot noteikumus reizi divās nedēļās, apkopo un risina problēmjautājumus, tā arī EM apkopos un piefiksēs visus problēmjautājumus, kuri konkrētās programmās būtu jāprecizē.

G.Miķelsons informē, ka aktīvi komunicējot ar uzņēmējiem, izsūtot vēstules ar skaidrojumiem par vakcināciju un situāciju pēc š.g. 15.decembra ir devis pozitīvu rezultātu. Būvniecības nozarē vakcinācijas aptveri varētu sasniegt līdz 90% no nozarē strādājošiem, bet atlikušie procenti nozīmē, ka atsevišķos objektos būs objektīvas grūtības un būs nepieciešamība izveidot ārkārtas situācijas pagaidu noregulējumu tiem līgumiem, kur būs nepieciešams pagarināt līguma termiņus. Svarīgi ir kopā ar EM definēt pagaidu risinājumus.

G.Miķelsons norāda, ka paštestus nozarē izmanto arvien mazāk, bet situācijas ir dažādas, t.sk. kad darba ņēmējs izmanto šo testu, lai nevakcinētos, tomēr tikai vakcinācija ir ilgtermiņa risinājums.

I.Šure skaidro, ka pārtikas nozarē pirmo poti jau saņēmuši 85-95% darbinieku. Novērota tendence, ka uz vakantām vakancēm piesakās divreiz vairāk cilvēki un tieši tie, kas nav vakcinēti pret Covid-19. Patreiz nozarē visi darbinieki tiek testēti ar antigēna testiem, bet paliek neatrisināts jautājums par antigēnu testu veikšanu pēc š.g. 15.decembra.

D.Butāne informē, ka līdz š.g. 15.decembrim var strādāt klātienē personas ar uzsāktu vakcināciju un negatīvu testu.

J.Vitenbergs norāda, ka šis regulējums vēl nav nolemts un aicina kolēģus no EM pieteikt šo jautājumu izskatīšanai OVG.

J.Eniņš norāda, ka līdz š.g. 15.decembrim mašīnbūves nozarē būs pāri 80% vakcinētu darbinieku. Arī vakcinēto saslimstība ir aptuveni 30% no nodarbinātajiem, tādēļ mašīnbūves nozare negaidīs valdības lēmumu par obligātu paštestu vai antigēnu veikšanu pēc š.g. 15.decembra, bet turpinās testēt savus darbiniekus. Tomēr valdībai ir jāpalīdz uzņēmējiem nodrošināt šo testu pieejamību par pieņemamu cenu. Ātro Covid testu izmaksas par vienību pašreiz esot no 4.50 līdz 6.50 EUR par vienību.

J.Eniņš norāda, ka nebūtu pareizi pieļaut kādas atsevišķas nozares pagaidu regulējumu un atvieglojumus tikai dēļ neapgūtas vakcinācijas darbinieku vidū, jo eksporta tirgu nav pieļaujams apstādināt tikai tādēļ, ka darbinieki nevakcinējas.

A.Vērzemnieks norāda, ka azartspēļu darbība vēl joprojām ir aizliegto nozaru sarakstā. Ja salīdzina esošo situāciju, kas paredz atļaut pulcēties līdz 500 cilvēkiem, bet spēļu zāli vidēji dienā apmeklē līdz 15 cilvēkiem un šī nozare var izpildīt visas prasības, kas attiecās uz strādāšanu “zaļajā režīmā”, turklāt arī skaņojusi gan vadlīnijas, gan drošas tirdzniecības koncepciju, tāpat ir liegts darboties. Nozarē strādājošo darbinieku vakcinācijas aptvere ir gandrīz 100%, tādēļ nav saprotams, kāpēc ir saglabāts liegums nozarei darboties. Līdz ārkārtas situācijas beigām, šai nozarei nav pieejami pilnīgi nekādi atbalstam mehānismi, lai gan iepriekšēja ārkārtas situācijas izsludināšanas laikā tādi bija pieejami. Nav sakarota likumdošana saistībā ar darbinieku atlaišanu vai bezdarbnieka statusa saņemšanu.

J.Vitenbergs piekrīt paustajam viedoklim un norāda, ka notiek sarunas par atbalstu ar Finanšu ministriju par tām nozarēm, kam līdz ārkārtas situācijas beigām darbība ir liegta. No EM puses tiek celts slieksnis apgrozāmiem līdzekļiem, tiek gatavota atsevišķa programma lielajiem komersantiem, kuriem esošie atbalsta rīki nesedz izmaksas un nozarēm, kas ir ierobežotas.

Bērnu izklaižu centra asociācija komentē un norāda uz saraucošo situāciju par algu subsīdijām un darbinieku nodarbinātību šajā nozarē, kas ir to sarakstā, kam pandēmijas laikā liegts strādāt līdz ārkārtas situācijas beigām.

J.Vitenbergs norāda, ka, lai pārvarētu Covid-19 infekcijas atkārtotu izplatīšanās vilni, sākot ar š.g. 22.novembri, uzņēmumi, kuru darbību ir ietekmējusi Covid-19 infekcijas atkārtota izplatīšanās, varēs pietiekties vienreizējam valsts atbalstam - grants apgrozāmo līdzekļu plūsmas krituma kompensēšanai.

G.Miķelsons aicina turpmāk prezentācijā par Covid -19 vakcinācijas sociālekonomisko analīzi iekļaut arī datu analīzi reģionālā griezumā.

V.Trokša informē, ka poligrāfijas nozarē vakcinācijas aptvere ir palielinājusies, bet diez vai tā sasniegs 100%. Aicina no š.g. 15.decembra eksportā un vietējos tirgos strādājošiem uzņēmumiem rast iespēju turpināt veikt antigēnu testu veikšanu darbiniekiem, lai spētu nodrošināt uzņēmuma nepārtrauktu darbību.

S.Graikste informē, ka tūrisma nozarē 70 % ir ārvalstu tūristu, 30% vietējie, bet vismaz 40 % no šī sastāda Latvijas ienākošā tūrisma tirgus daļu, kurus regulē aizliegumi vai ierobežojumi vakcinācijas dēļ. Norāda, ka arī šī nozarē apgrozījuma kritums ir dramatisks dēļ Covid-19 pandēmijas ierobežojumiem un valdībai noteikti ir nepieciešams pārskatīt atbalstu operacionālo izmaksu segšanai izmitināšanas pakalpojumu nozarei, apgrozāmo līdzekļu grantiem un darba algām.

J.Vitenbergs aicina R.Lapiņam organizēt tikšanos ar nozaru asociācijām, lai skaidrotu komersantiem, kā pēc š.g. 22.novembra tiek izmaksāti pabalsti Covid-19 krīzes skartajiem uzņēmumiem.

J.Endziņš norāda, ka svarīgi ir dot signālu sabiedrībai, ka šie vakcinācijas termiņi nemainīsies. Aicinājums pārskatīt tirdzniecības centru darbības laiku, jo tas nemazina drūzmēšanos darba dienu noslēguma stundās. Papildu aicinājums sniegt informāciju par Covid-19 krīzē cietušajiem, lielajiem uzņēmumiem.

J.Endziņš norāda, ka uzņēmējiem tomēr būtu nepieciešams vienas pieturas punkts, kur uzņēmējiem griezties pie konkrētiem jautājumiem atbalsta saņemšanā, jo Latvijas Investīciju un attīstības aģentūra, kas veic šo funkciju, nav pietiekama.

R.Lapiņš informē, ka patreiz notiek saskaņošanas darbs ar Eiropas Komisiju, bet tuvākajā laika plānots pieņemt Ministru kabinetā noteikumus par **atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai, palielinot vienam komersantam maksimālā atbalsta apmēru un attiecīgi piešķirot papildu finansējumu šī mērķa sasniegšanai.**

**3.§**

**Dažādi**

**--------------------------------------------------------------------------------------------------**

(J.Vitenbergs, J.Eniņš, U.Biķis)

J.Eniņš aicina tuvākajā TSP sēdē izskatīt jautājumus par kompetenču centriem, energoresursu izmaksām un Zaļo kursu, jo nav pietiekams ekonomiskais izvērtējums, par to, kā tas attieksies uz ražojošajām nozarēm, kā arī Latvijas eksportspēju un konkurētspēju.

U.Biķis norāda, ka TSP nepieciešams runāt par enerģētikas jautājumiem, t.sk. Nacionālo enerģētikas un klimata padomes apakšgrupu izveides sistēmas procesu.

Sēdi slēdz plkst. 12:45.

Sēdes vadītājs:

Ministrs Jānis Vitenbergs

Dace Freimane 67013195

dace.freimane@em.gov.lv